Году малой Радзімы была прысвечана тэма мерапрыемства “Мне выпала шчасце тут нарадзіцца”, што прайшло 1 верасня ў нашай бібліятэцы. На сустрэчу прыйшлі вучні 6-х класаў СШ № 2 і 3 а класа СШ № 5. Бібліятэкар Таццяна Сявец зачытала верш пра Слонімшчыну Алега Лойкі – нашага пісьменніка-земляка. Дзеці паразважалі над тым, што для кожнага з іх значыць “Малая Радзіма”, успомнілі чым багата Слонімшчына. Гэта прыродныя і архітэктурныя помнікі, цікавыя мясціны і вядомыя далека за межамі роднага краю людзі. Кожны з прысутных атрымаў флаер з выявай кнігі пра Слонімскі край і яго багацце. Напрыканцы дзецям прапанавалі цікавіцца гісторыяй свайго краю і знаеміцца з ей праз краязнаўчую літаратуру, што есць у нашай бібліятэцы.